 **ОБЩИНА ГУЛЯНЦИ, ОБЛАСТ ПЛЕВЕН**

 гр. Гулянци, ул. “В. Левски” № 32, тел:6561/2171, е-mail: obshtina\_gulianci@mail.bg

**З А П О В Е Д**

**№РД-09-420/15.08.2016г.**

**гр.Гулянци**

 На основание чл.3, ал.1, т.1 във връзка с чл.10, ал.1, т.3 и чл.12, ал.1 от Наредба за условията и реда за възлагане, изпълнението на дейности в горските територии – държавна и общинска собственост, и за ползването на дървесина и недървесни горски продукти (НУРВИДГТ), Решение № 152/22.07.2016г. на Общински съвет- гр.Гулянци

  **Н А Р Е Ж Д А М:**

**І. ДА СЕ ПРОВЕДЕ ПРОЦЕДУРА - ОТКРИТ КОНКУРС**

**1. Предмет на открития конкурс:** товарене, транспортиране и разтоварване на дървесина от временен горски склад в горска територия, собственост на община Гулянци от обект №4 до кметства, детски градини, училища, пенсионерски клубове и други обекти на територията на община Гулянци.

**2. Правно и фактическо основание:** чл. 10, ал. 1, т. 3; чл.12 ал.1 от Наредба за условията и реда за възлагане, изпълнението на дейности в горските територии – държавна и общинска собственост и за ползването на дървесина и недървесни горски продукти (НУРВИДГТ).

**3. Описание на възлаганата дейност:**

**3.1.** **Транспортиране, товарене и разтоварване на дървесина.**

**3.1.1.** **Транспортиране** на 245 куб.м. дървесина от временен горски склад на територията на община Гулянци до краен потребител на територията на община Гулянци. Средно превозно разстояние: 20 км. товарно направление. Максимална цена на километър: 1 лв.

**Стойността на възлаганата дейност е:** 245 куб.м. х 1 лв. х 20 км. – 4 900.00 лв. (четири хиляди и деветстотин лева) без ДДС.

3.1.2.Размер на гаранция за участие (5%) 245 лв. (двеста четиридесет и пет лева).

3.1.3.Размер на гаранцията за изпълнение на договора 5%;

**3.2. Товарене и разтоварване на дървесина.**

**3.2.1. Товарене и разтоварване** на 245 куб. м. дървесина от временен горски склад на територията на община Гулянци на наети автомобили. Максимална цена за товарене и разтоварване: 2.26 лв./ пл. куб. м.

**Стойност на възлаганата дейност е:** 245 куб. м. х 2.26 лв. – 553,70 лв. (петстотин петдесет и три лева и седемдесет стотинки), без ДДС.

3.2.2.Размер на гаранция за участие (5%) 27,69 лв. (двадесет и седем лева и шесдесет и девет стотинки).

3.2.3.Размер на гаранцията за изпълнение на договора 5%;

**4. Срок и място за изпълнение на дейността:**

Срок за изпълнение – до 30.12.2016 г.;

Място на изпълнение: територията на община Гулянци

**5. Условия за допускане на кандидатите до участие в процедурата:**

5.1. Юридически лица и еднолични търговци, които отговарят на условията на чл. 18, ал.1, т.3 от Наредба за условията и реда за възлагане, изпълнението на дейности в горските територии – държавна и общинска собственост и за ползването на дървесина и недървесни горски продукти:

а) не е осъден с влязла в сила присъда, освен ако е реабилитиран, за престъпление по чл. 194 - 217, 219 - 260, 301 - 307, 321 и 321а от Наказателния кодекс;

б) не е обявен в несъстоятелност и не е в производство по несъстоятелност;

в) не е в производство по ликвидация;

г) не е свързано лице по смисъла на § 1, т. 1 от допълнителната разпоредба на Закона за предотвратяване и установяване на конфликт на интереси (ЗПУКИ) с Ръководителя на структурата на община Гулянци;

д) не е сключил договор с лице по чл. 21 ЗПУКИ;

е) не е лишен от право да упражнява търговска дейност;

ж) няма парични задължения към държавата и към община Гулянци, установени с влязъл в сила акт на компетентен държавен орган

Подизпълнители не се допускат.

**5.2.Квалификационни изисквания към кандидатите:** Кандидатите следва да имат собствена или наета техника, подходяща за извършване на възложената дейност. Да отговарят на изискванията на Закона за автомобилните превози и Наредба № 33 от 1999г. за обществени превоз на пътници и товари на територията на Република България (да разполагат с валиден до 30.12.2016г. вкл. лиценз за превоз на товари).

**5.3. Технически изисквания към кандидатите:**

**5.3.1. За транспортиране** –собствена или наета техника, подходяща за извършване на възлаганата дейност, с наети правоспособни водачи за правоуправление на съответните товарни автомобили, а именно:

-Минимум 2 (два) броя товарни автомобили.

 Товарните автомобили трябва да имат технически възможности за пътуване до временните складове на обект №4. Да бъдат оборудвани с приспособления за превозване на дърва за огрев.

 **5.3.2. За товарене и разтоварване** - Кандидатите трябва да организират товаренето със собствени работници като това обстоятелство, съгл. Приложение № 9 се декларира за нуждите на процедурата и гласи, че в случай че кандидатът бъде определен за изпълнител, същият се задължава да назначи съгласно изискванията на законодателството в РБ необходими 2 (двама) на брой работници за извършване на товаренето и разтоварването, без да възпрепятства изпълнението на транспорта.

**6. Определям начална цена без ДДС, над която участниците не могат да оферират:**

6.1.За транспорт на дървесина: 4 900.00 лв (четири хиляди и деветстотин лева);

6.2.За товарене и разтоварване на дървесина: 553,70лв. (петстотин петдесет и три лева и седемдесет стотинки);

**7. Критерии за оценка на офертите:** „най - ниска предложена цена”

Оферти се подават едновременно за транспортиране и товарене/ разтоварване.

 Кандидатите не могат да предлагат различни варианти на ценови оферти.

**8. Срок на валидност на офертите:** 60 (шестдесет) календарни дни

**9. Вид на гаранцията за участие в процедурата и на гаранцията за изпълнение на договора:**

 Гаранциите се представят като парична сума (със срок на валидност- крайният срок по договора). Паричната сума се заплаща по сметка на Община Гулянци, - №BG45SOMB91303336322501, Общинска банка АД-SOMB.

9.1. Гаранцията за участие по т.3 се заплаща в абсолютна стойност, в определения срок.

9.2. Гаранцията за изпълнение е 5 % от стойността на възлаганата дейност. Договорът за възлагане изпълнението на дейността се сключва с кандидата определен за изпълнител, след представяне на надлежен документ за внесена гаранцията за изпълнение. Гаранция за изпълнение на договора се освобождава при условията, определени в договора за възлагане на дейността.

9.3. Задържането и освобождаването на гаранцията на кандидатите става по реда на чл. 32 и чл. 33 от Наредба за условията и реда за възлагане, изпълнението на дейности в горските територии – държавна и общинска собственост, и за ползването на дървесина и недървесни горски продукти.

**10. Място и срок за получаване, цена и начин на плащане на документацията за участие в процедурата.**

Конкурсната документация се заплаща в касата на община Гулянци и е на стойност 50,00 (петдесет лева) без ДДС. Получава се в 310 стая на общината, след представяне на платежен документ. Документацията за участие може да се закупува до 25.08.2016г. При провеждане на конкурса на втора дата крайния срок за закупуване на документи е до 16,00 часа на 30.08.2016г.

**11.Място и срок на подаване на офертите:** Офертите се приемат в деловодството на общината до 16,00 часа на 25.08.2016г. за първа дата на конкурса и до 16,00 часа на 30.08.2016г. за втора дата на конкурса.

**12. Място, дата и час за провеждане на процедурата:**

Първа дата – 26.08.2016г. от 13,00 часа в заседателната зала в сградата на Общината.

Конкурсът не се провежда и се отлага за втора дата ако няма подадена нито една оферта или нито една оферта не отговаря на предварително обявените условия.

Втора дата – 31.08.2016г. от 13,00 часа в заседателната сграда на Общината.

**13.** С настоящата заповед утвърждавам конкурсна документация за провеждане на открит конкурс за възлагане на дейността – товарене, транспортиране и разтоварване на дървесина.

**14.** Открития конкурс завършва с моя заповед за определяне на изпълнител или за прекратяване на процедурата, издадена в тридневен срок от утвърждаването на протокола на комисията. Същата ще бъде публикувана на сайта на общината.

 Определям лице за контакти – инж. Магдалена Цветанова – тел.0878480718.

 Настоящата заповед да се издаде в два еднообразни екземпляра.

**ВЛАДИМИР ДЮЛГЕРОВ:………………..**

**ЗА КМЕТ НА ОБЩИНА ГУЛЯНЦИ**